VGI ฮอต! ผถห.เพิ่มทุนทะลุเป้า 1.2 หมื่นลบ. ลุยลงทุน NINE เติมเต็มระบบ Ecosystem
VGI ปลื้มผถห.ใช้สิทธิเพิ่มทุนทะลุเป้า 1.2 หมื่นลบ. นำเงินชำระหนี้ - ผลักดันกลยุทธ์ O2O Marketing โซลูชั่นส์ เดินหน้าลงทุน NINE เติมเต็มระบบ Ecosystem ด้วยการให้บริหารเชิงพาณิชย์บนเครือข่าย BTS Skytrain
VGI ปลื้มผถห.ใช้สิทธิเพิ่มทุนทะลุเป้า 1.2 หมื่นลบ. นำเงินชำระหนี้ - ผลักดันกลยุทธ์ O2O Marketing โซลูชั่นส์ เดินหน้าลงทุน NINE เติมเต็มระบบ Ecosystem ด้วยการให้บริหารเชิงพาณิชย์บนเครือข่าย BTS Skytrain
4 เม.ย. 2565

นายเนลสัน เหลียง กรรมการผู้อำนวยการใหญ่ บริษัท วีจีไอ จำกัด (มหาชน) หรือ VGI กล่าวว่า ภายหลังออกหุ้นสามัญเพิ่มทุนแก่ผู้ถือหุ้นสามัญเดิม (Rights Offering) พบว่ากระแสตอบรับดีเยี่ยม มียอดจองพุ่งทะลุเกินกว่า 12,917 ล้านบาท นอกจากนี้บริษัทฯ ยังแจกวอแรนท์ให้แก่ผู้ถือหุ้นที่จองใช้สิทธิเพิ่มทุน RO ในครั้งอีกด้วย
ทั้งนี้บริษัทฯ วางแผนนำเงินที่ได้รับเงินจากการเสนอขายหุ้นเพิ่มทุนในครั้งนี้ไปชำระหนี้คืนมูลค่ากว่า 8,200 ล้านบาท ซึ่งจะส่งผลให้บริษัทฯมีฐานะทางการเงินที่มั่นคง ปราศจากหนี้ เกิดสภาพคล่อง และพร้อมนำเงินสดที่เหลือ เดินหน้าเสริมสร้างความแข็งแกร่งของอีโคซิสเต็ม (ecosystem) โดยเฉพาะแพลตฟอร์มการจัดจำหน่ายของบริษัทฯ พร้อมเร่งดำเนินการพัฒนาพื้นที่เชิงพาณิชย์ให้ทันสมัยและตอบโจทย์ผู้บริโภค (Commercial Spaces Transformation) ให้เติบโตอย่างแข็งแกร่ง นำไปสู่การสร้างผลตอบแทนให้มีศักยภาพสูงสุด
สำหรับการลงทุนในปีที่ผ่านมาไม่ว่าจะเป็นการลงทุนในบริษัท แฟนสลิ้งค์ คอมมูนิเคชั่น จำกัด เพื่อต่อยอดเทรนด์การค้าขายแบบ Omni-channel และการผนึกกำลังกับ บริษัท เจ มาร์ท จำกัด (มหาชน) หรือ JMART เพื่อสร้างสรรค์ความร่วมมือทางธุรกิจร่วมกันภายใต้ธุรกิจการจำหน่าย รวมถึงการรุกธุรกิจสินเชื่อดิจิทัลผ่านบริษัท แรบบิท แคช จำกัด ซึ่งธุรกรรมเหล่านี้ล้วนเป็นจิ๊กซอว์สำคัญของ กลยุทธ์ O2O Marketing โซลูชั่นส์ของ VGI การันตีจากผลการดำเนินงานที่ผ่านมามีทิศทางการเติบโตที่ดี ทั้งยังสร้างมูลค่าเพิ่มให้กับสินค้าและบริการของกลุ่มบริษัทฯ ผ่านการสร้าง Synergy ระหว่างกลุ่มธุรกิจไปจนถึงการต่อยอดเป็นโปรเจคใหม่ได้อย่างมีประสิทธิภาพและสร้างสรรค์
ทั้งนี้บริษัทฯ ยังประกาศความตั้งใจเข้าลงทุนในบริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) หรือ NINE ซึ่งถือเป็นจิ๊กซอว์ชิ้นสุดท้ายของอีโคซิสเต็ม โดยบริษัทฯ จะให้สิทธิการบริหารพื้นที่เชิงพาณิชย์บนเครือข่าย BTS Skytrain ทั้งหมดแก่ NINE ซึ่งจะทำให้ VGI สามารถยกระดับการให้บริการแก่ลูกค้า หรือแบรนด์ได้อย่างพรีเมี่ยมมากยิ่งขึ้น
“ปัจจุบันสถานการณ์โรคระบาด COVID-19 เริ่มทยอยฟื้นตัวขึ้น ส่งสัญญาณที่ดีต่อผลการดำเนินงานของ VGI ประกอบกับการขยายการลงทุนในธุรกิจต่างๆ ในตลอดช่วงปีที่ผ่านมาของบริษัทฯ ได้เริ่มฟื้นตัวและสร้างผลตอบแทนที่ดีขึ้นอย่างเห็นได้ชัด บริษัทฯ จึงมั่นใจได้ว่าผลประกอบการในปี 2565/66 ที่จะถึงนี้ มีแนวโน้มเป็นไปในทิศทางบวกอย่างแน่นอน” นายเนลสัน กล่าว